  Наталья Тетерина Туннэ, 20-тӥ инвожое, 3-4 час ортчыса, Удмуртие зор но гудыри вуоз. Со сярысь Удмурт гидрометцентрлэн пресс-секретарез Алла Шумихина аслаз  вотэсбамаз ивортэ. Кызьы шуэмын ивортонын, Киров улосвылысь скандинав циклон вуэмен валче, элькунын кужмо зороз, интыен гудыръялоз но йӧ усьыны быгатоз. Тӧл секундскын 17-22 метрозь кужмояса пельтоз. Зор ортчем бере салкым кариськоз. Нош ӵуказе тӧло, зоро но ыркыт луоз шуыса чаклало. Тодэ вайытом, азьвылгес улосвыл гидрометцентр ивортӥз, пӧсь куазь Удмуртие матысь шутэтскон нуналъёсы вуоз шуыса. Тегъёс: Ижкар Удмуртия куазь инкуазь  